JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisrael hakkab Liibanoni energiat edastama
Uus imeravim tervendab hästi koroonast
Iraan mõistis Trumpi surma
Iisrael allkirjastas nädalavahetusel esimese omalaadse lepingu
maagaasi toimetamiseks põhjanaabrile,
kellega ollakse tehniliselt endiselt sõjas
ja keda peetakse tehniliselt endiselt vaenlaseks,
raporteeris Iisraeli kanal 12 pühapäeval.
Abi vajati Ameerika diplomaadilt Amos Hochsteinilt,
kelle läbirääkimistel saavutatud leping tähendab,
et Iisrael toimetab gaasi Leviathani maardlast esmalt Jordaaniasse,
kust see edastatakse Süüriasse ja sealt Liibanoni.
Liibanon võitleb ellujäämise ja majanduse kokkuvarisemise vahel,
mistõttu põhitarbekaupade, kütuse, elektri ja gaasi hinnad
on taevasse tõusnud.
Häda on omalt poolt püüdnud leevendada
ka Iraani valitsuse toetatud terrorirühmitus Hezbollah,
kes on toimetanud riiki väikeseid koguseid Iraani toornaftat,
püüdes sellega kindlustada ka Iraani mõjuvõimu riigis.
Iisraelis nähakse lepingut vahendina
vähendada Liibanoni sõltuvust Iraanist,
mis on Iisraeli kõrval selgelt ka USA huvides.
Iisrael teeb seda, kuigi nende ja Liibanoni vahel
tekitab endiselt hõõrumist tüli
maadevahelistel merealadel asuva gaasivälja omandiküsimus.
Austria pealinnas Viinis peetavad kõnelused
Iraani tuumaprogrammi lõpetamise kohta on taas raskuste ees,
kui poolte läbirääkijad naasid koju konsultatsioonidele.
Iraani meedia teatel on kõnelused etapis,
kus läbirääkimisteemad tuleks vormida sõnadesse nii,
et see ei tekitaks seaduseauke kummalegi keelegrupile.
Nii juhtus 2015. a lepingu puhul,
kui Iraan tõlgendas ballistiliste rakettide arendamist omal moel,
väites, et lepingu sõnavorming lubab seda.
Iraan nõuab ka USA-lt garantiisid,
et riigi tulevane president järgib samuti võimalikku sõlmitavat lepingut,
mida USA-l on võimatu aktsepteerida.
Nii USA kui Prantsusmaa välisministrid aga tõdevad,
et kõnelused edenevad liiga aeglaselt
ja lepinguni jõudmiseks on veel ehk mõni nädal,
vastasel juhul lastakse käiku muud meetmed.
Eelmisel laupäeval, 15. jaanuaril, ründas relvastatud mees Colleyville'is,
Teksases asuvat Beth Israeli koguduse sünagoogi
ning võttis pantvangi rabi ja veel neli kohalviibinut.
Mõne tunni pärast lasi terrorist ühe pantvangidest vabaks,
kuid teatas samas võimudele, et tapab ülejäänud,
kui tema nõudmisi ei rahuldata.
Briti kodanikust 44-aastane islamistist ründaja
Malik Faisal Akram teatas,
et nõuab Aafia Siddiqui nimelise naisisiku vabastamist vangist,
kes on kõrgharidusega neuroteadlane, Pakistani kodanik
ja kannab hetkel eluaegset vanglakaristust Teksase vanglas.
Teda tuntakse hüüdnimega Lady al-Qaeda, sest abiellus 2003. a
New Yorgi WTC tornidesse tehtud rünnaku järel
al-Qaedasse kuulunud šeik Khalid Mohammedi vennapojaga.
Teda tunti aga ühena mainitud rünnakute korraldajaist.
Pantvangidraama lõppes,
kui USA föderaalpolitsei FBI SWAT-tiimi eriüksus tungis sünagoogi
ja ründaja tekkinud tulevahetuses surma sai.
Kõik pantvangid vabastati vigastusteta.
Ei saa uudistes taas ilma koroonata.
Pfizeri ravimihiiu poolt mõne nädala eest turule toodud
koroonaviiruse vastu mõeldud tablettravim Paxlovid
on saavutanud äärmiselt positiivseid tulemusi.
Iisraeli Maccabi kindlustusteenuse teatel
on üle 92 % koroonapatsientidest paranenud
ja ükski tabletikuuri alustanu pole seni surnud.
Tablette võetakse kaks korda päevas 5-päevase kuurina
ja tulemusi on näha juba esimese päeva järel.
Vaid alla 10% on kogenud mingisuguseid kõrvalmõjusid,
mille tõttu ravi on katkestatud.
Mingeid pikki vaatlustulemusi antud ravimi mõjude kohta veel pole,
sest Pfizeri Paxlovidi on jõutud anda alles veidi alla 1000 patsiendile,
kuid juba nende põhjal on ametnikel põhjust optimismiks
ravi lihtsuse ja kiire mõju tõttu.
Leping kolme uue allveelaeva ostmiseks Saksamaalt
Iisraeli mereväe kasutusse võidakse allkirjastada juba järgmisel nädalal.
Uudistetoimetuse Walla teatel kogunes kaitsehangete eest vastutav
ministritekomisjon nädala eest pühapäeval arutama
Dolphin-klassi allveelaeva tehingut,
mille Berliin oli algselt heaks kiitnud juba viie aasta eest.
Allveelaevade maksumuseks on hinnanguliselt 1,5 miljardit eurot
ehk ca 5,3 miljardit seeklit,
millest kolmandiku kannab Saksamaa valitsus.
Iisraeli laevastikul on hetkel 5 mainitud Dolphin-klassi allveelaeva.
Eelmainitud hange sisaldab ka neljanda laeva ostmise võimalust.
Antud klassi allveelaevade eluiga on ca 30 aastat,
nad on äärmiselt mitmekülgsed
ja nende relvastusse arvatakse kuuluvat lausa 16 eri tüüpi,
ka tuumapeaga varustatud torpeedot või raketti.
Iraan on loonud animafilmi,
kus USA ekspresidenti D. Trumpi ründab golfiväljakul droon.
Film olevat sündinud riikliku võistluse osana
Iraani Revolutsioonikaardi al-Qudsi vägede endise ülema
Qassem Soleimani mälestuseks.
Viimane hukkus kahe aasta eest Bagdadis, Iraagis,
kus maandus kindralit sõidutanud lennuk
ja kui ta oli istunud teda oodanud autosse.
Auto pihta tulistati rakett USA Predatori droonist
toonase president Trumpi käsul.
Koos kindral Soleimaniga hukkus mitmeid teisigi Iraani liitlasi.
President Trumpi sõnul vastutas Soleimani
sadade tuhandete inimohvriteni viinud rünnakute ja terroriaktide eest,
mida oli aastate jooksul suunatud
nii USA kui teiste riikide kodanike vastu.
Mainitud animatsiooni näidati
Iraani ülemjuhi Ali Khamenei ametlikul kodulehel.
See kujutas Trumpi mängimas golfi veel nelja inimesega Floridas,
kus talle läheneb väike kaugjuhitud droon.
Ekraanile ilmub Soleimani pilt, heliseb Trumpi telefon,
kust ta loeb sõnumi "Kättemaks on garanteeritud."
Iraani uus president Efraim Raisi
nõudis Trumpi kohtu ette toomist tapmise eest juba jaanuaris.
Samas hoiatas ta ka teisi USA juhte:
"Ärge kahelgegi, et umma varrukaist väljub kättemaks."
Umma tähendab ülemaailmset islamikogukonda,
sõltumata uskkondadest.
Veidi teise teema juurde. Gazat valitsev Hamas väidab,
et nende tuukrite eriüksust olevat rünnanud sionistide delfiin,
kes oli varustatud eriliste amfiibvõitluseks sobivate seadmetega.
Palestiinlaste meediaväljaande Al-Quds teatel
kasutasid Iisraeli laevastiku julgeolekuväed koolitatud delfiine
Hamasi tuukrite jahtimiseks.
Sionistlike delfiinide relvadeks
olid Hamasi väitel kaugjuhitav kaamera ja relv,
millega püüti tulistada harpuuni-laadseid laenguid.
Sama al-Quds-meedia teatel
olevat Hamasil õnnestunud vangistada selline delfiin juba 2015. a.
Hamasi pole kunagi tuntud loomasõbralikuna,
kuid antud juhul asusid nad delfiini õiguste kaitsele, väites,
et sellelt oli võetud tahe ja väärikus, kui Iisraeli väed ta tapjaks muutsid.
Asi pole sugugi esimeses korras,
kui Iisraelile langeb süü erinevate mereelanike tegude tõttu.
Kümne aasta eest süüdistati Egiptuses Iisraeli Mossadi selles,
et haid olevat Sharm el-Sheikhi kandis turiste rünnanud.
Samal ajal püüdsid nii Saudi Araabia kui Türgi kinni kotkaid,
keda arvati Iisraeli heaks spioneerivat.
Täpsemal uurimisel selgus siiski,
et linnud olid varustatud linnurände jälgimisseadmetega.
Vastavate, põhjalike ülekuulamise järel
tunnistati linnud tõenäoliselt siiski süütuteks ja ilmselt ka vabastati.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee